Ένας σπουδαίος φιλόσοφος είπε κάποτε "Ο κόσμος είναι ένα βιβλίο.
Όσοι δεν ταξιδεύουν, διαβάζουν μόνο μία σελίδα".
Έχω να πω ότι διάβασα μερικές σελίδες και δεν τρελάθηκα με το βιβλίο.
Δεν ανυπομονώ να ταξιδέψω, για ένα σωρό λόγους.
Όταν έχει πολύ κρύο,
δεν νιώθω καλά.
Μπάνιο σε πάγο γυμνός;
- Ναι. - Τρομερή πρόσκληση.
Όταν έχει πολλή ζέστη, μαντέψτε. Δεν νιώθω καλά.
Δεν μπορώ τόσο γρήγορα.
- Αλλά είμαι 75 χρονών. - Θες βοήθεια;
Όχι, το 'χω.
Ίσως ήρθε η ώρα να διευρύνω τους ορίζοντές μου.
Θεέ μου.
Πρώτη φορά βάζω το χέρι μου σε κώλο ελέφαντα.
Στα θετικά της υπόθεσης,
μένω σε διάφορα απίστευτα ξενοδοχεία.
Αμάν. Εντυπωσιακό.
Η παγίδα είναι ότι συμφώνησα να εξερευνήσω κι ό,τι βρίσκεται τριγύρω.
- Πρόσεχε πού πατάς. - Τι μου λες.
- Όμορφο βουνό. - Ηφαίστειο είναι.
Ηφαίστειο είναι;
Ένας κόσμος που απέφευγα όλη μου τη ζωή.
Σέιντι.
Θεέ μου.
Και μόνο να επιβιώσω θα είναι τέλεια.
Τελευταία φορά που πίνω πέντε βότκες με Φινλανδό.
ΓΙΟΥΤΖΙΝ ΛΕΒΙ, ΕΝΑΣ ΑΠΡΟΘΥΜΟΣ ΤΑΞΙΔΙΩΤΗΣ
Αυτό το τοπίο είναι ό,τι πιο εξωγήινο έχω δει.
ΓΙΟΥΤΑ
Ένα απέραντο τίποτα.
Πάρα πολύ τίποτα.
Κι εγώ.
Πρώτη μου φορά στην έρημο
και μπορώ να πω ειλικρινά ότι δεν μου λέει και πολλά.
Βέβαια, η παντελής έλλειψη υγρασίας είναι κάτι καλό για το μαλλί μου.
Αλλά δεν νομίζω ότι θέλω να περάσω πολύ χρόνο...
εδώ έξω, για να είμαι ειλικρινής.
Ξέρω από εμπειρία
ότι, επειδή η κατάσταση είναι ήδη άσχημη, δεν σημαίνει πως δεν χειροτερεύει.
Είπα ότι έχω ένα θεματάκι με τα ύψη;
Κύριε Λέβι, καλημέρα.
Τόνι. Θα είμαι ο πιλότος σας.
ΓΚΡΑΝΤ ΚΑΝΙΟΝ
- Τόνι. Γιουτζίν. - Χάρηκα.
Θα είναι μια πτήση με υπέροχη θέα. Θέλω να βλέπεις και να το απολαύσεις.
Ούτε από γέφυρα δεν μπορώ να κοιτάξω εγώ. Θα δούμε πώς θα πάει αυτό.
Σκέφτομαι "Όχι καλά". Αλλά είμαι σίγουρος ότι είναι ασφαλές.
Είναι μια συσκευή επίπλευσης.
Δένει γύρω από τη μέση, έτσι,
- σφίγγει και βλέπει προς τα έξω. Εντάξει; - Ναι.
Έχεις ξαναφορέσει κάτι τέτοιο;
Όχι, δεν χρειάστηκε. Δεν έχω ξανάρθει τόσο κοντά στον θάνατο.
- Βέβαια. - Αλλά χαίρομαι...
- που υπάρχει. - Ωραία.
Καθόμαστε και ξεκινάμε.
- Εντάξει. - Από δω.
Η Γιούτα είναι η 45η πολιτεία των ΗΠΑ,
αλλά μάλλον καταλαβαίνετε σε τι κατάσταση είμαι εγώ τώρα.
Ας ξεκινήσουν τα ουρλιαχτά.
Ονομάζεται "ο απόλυτος τρόμος".
Λοιπόν. Πάμε.
Θεέ μου.
- Τρέμει λιγάκι. - Πώς είσαι εκεί;
Όχι πολύ κακά. Ανοίγω στιγμιαία τα μάτια μου.
- Μη σε παραλύει ο φόβος. - Εντάξει.
Δεν έχω δει ακόμα τη θέα, για να είμαι ειλικρινής. Κοιτάζω τώρα έξω.
Φαίνεται σαν να πετάμε κατά πάνω στα βράχια, Τόνι.
Θα περάσουμε από πάνω.
Ναι, πολύ από πάνω.
Θεέ μου.
Από τη δεξιά πλευρά, βλέπεις καθαρά το πέταλο του ποταμού.
Θα μας ρίξω λίγο δεξιά εδώ για να το δεις καλά.
Αμάν.
Είναι πολύ κάτω, Τόνι.
Ακολουθεί το όμορφο Τάουερ Μπιουτ.
Ορθώνεται σε ύψος 300 μέτρων από το έδαφος.
- Θα προσγειωθείς εκεί; - Μάλιστα.
Θέλω να δεις τη θέα τριγύρω.
Ναι, την είδα. Σ' ευχαριστώ πολύ.
Δεν ξέρω αν πρέπει να προσγειωθούμε.
Πάμε.
Τόνι, δεν θέλω να σου πω πώς να κάνεις τη δουλειά σου.
Δεν φαίνεται αρκετά μεγάλο.
Θεέ μου.
Εντάξει. Καλώς ήρθες.
Υπέθεσα ότι θα ήταν λιγότερο τρομακτικό όταν θα κατέβαινα.
Έκανα λάθος.
- Πρόσεχε πού πατάς. - Τι μου λες.
Καλώς ήρθες στη μαγευτική θέα.
Όλη αυτή η περιοχή που κοιτάμε είναι προστατευόμενη;
Είμαστε στη γη των Ναβάχο.
- Η των Ναβάχο. - Πολύ ιερός τόπος για τους Ναβάχο.
Βλέποντας αυτούς τους όγκους,
έχεις την εντύπωση ότι τα πάντα ήταν σε αυτό το ύψος.
Ακριβώς. Πριν από περίπου 165 εκατομμύρια χρόνια,
εδώ που στεκόμασταν ήταν ενιαίο έδαφος
όσο φτάνει το μάτι σου.
Πού πάμε μετά;
Ο Τόνι λέει ότι πρέπει να βουτήξουμε από την άκρη του γκρεμού.
Θα δούμε πώς θα πάει αυτό.
Εντάξει. Έτοιμος;
Ωραία. Φύγαμε.
Μωρό μου!
Αμάν!
Δεν έχω φτάσει πιο κοντά σε πτώση από γκρεμό.
Εντάξει, Γιουτζίν. Μόλις στρίψουμε, θα δεις το ξενοδοχείο.
- Το κεντρικό θέρετρο είναι μπροστά μας. - Αυτό εκεί;
Ίσα που φαίνεται.
Να το.
Το Amangiri. Το σπίτι μου για τις επόμενες μέρες.
Σε τι περιπέτειες με βάζω.
- Καλώς ήρθες. - Ωραία προσγείωση.
Μου λένε ότι "Amangiri" σημαίνει "γαλήνιο βουνό".
Με πάνω από 3.000 δολάρια τη βραδιά, αγοράζεις πολύ ακριβά τη γαλήνη.
Το μέρος είναι πανέμορφο.
Γεια σας. Καλώς ήρθατε στο Amangiri.
- Ευχαριστώ. Γεια. - Κόρι. Χαίρω πολύ.
Γιουτζίν. Επίσης.
Η Κόρι ήρθε να μου δείξει τη σουίτα μου.
Αμάν.
Και να με βοηθήσει να μαζέψω το σαγόνι από το πάτωμα.
Σου κόβει την ανάσα.
Μετά από σας.
Ωραία.
Η σουίτα Girijaala, που στα σανσκριτικά θα πει "κορυφογραμμή".
Μ' αρέσει πολύ όπως το έχουν κάνει. Δες εδώ.
Μέχρι κι η ομπρέλα, τα καπέλα, και το κοντάρι εναρμονίζονται με το μέρος.
Λες και πήραν τα χρώματα της γκαρνταρόμπας μου
κι έφτιαξαν έναν ολόκληρο κόσμο.
Το ιδιωτικό σας αίθριο.
Τρελαίνομαι με το πώς το ξενοδοχείο γίνεται μέρος του τοπίου.
Η γη εδώ είναι πολύ σημαντική για εμάς.
Θέλουμε να αγκαλιάσουμε τις πολιτιστικές αξίες των αυτοχθόνων.
Εγώ είμαι Ναβάχο.
Αυτό είναι κάτι που εκτιμώ στο θέρετρο.
Θα ήθελα πολύ να μάθω περισσότερα γι' αυτό όσο είμαι εδώ.
- Φυσικά. - Σίγουρα.
Το θέρετρο έχει χτιστεί σε ομοσπονδιακή γη,
αλλά βρίσκεται στις παρυφές του Έθνους Ναβάχο,
του μεγαλύτερου καταυλισμού αυτοχθόνων Αμερικανών στις ΗΠΑ.
Ταιριάζει ιδανικά με το περιβάλλον,
αίσθηση με την οποία δεν είμαι εξοικειωμένος.
Δες αυτό το μέρος.
Είναι εντυπωσιακό.
Δεν μπορώ να φανταστώ τι χρειάστηκε για να χτιστεί αυτή η όαση στην έρημο.
Ευτυχώς δεν χρειάζεται να φανταστώ.
Το αφήνω στον Μάργουαν, έναν από τους αρχιτέκτονες.
Αυτή είναι η πρώτη επική θέα που βλέπεις μπαίνοντας στο ξενοδοχείο;
Ακριβώς. Κατά κάποιον τρόπο, θέλαμε να σου στερήσουμε τη θέα,
γιατί φτάνοντας στο ξενοδοχείο
περνάς ανάμεσα από τον τοίχο από σκυρόδεμα και τον υπάρχοντα βράχο
και δεν είσαι σίγουρος πού πας.
Μετά ανεβαίνεις τη σκάλα και, αφού σου έχουμε κλείσει τη θέα, μπαμ.
Θέλαμε να προσφέρουμε κάτι πολύ...
- πολύ εντυπωσιακό. - Είναι μεγαλειώδες.
Πώς σκέφτεσαι κάτι τέτοιο;
Σ' εμένα, οι ιδέες έρχονται από τα ταξίδια.
Είτε είσαι στο Μαρόκο είτε στην Ιαπωνία,
βλέπεις κάθε είδους τοπική αρχιτεκτονική,
που είναι λιτή κι απλοϊκή, αλλά κατ' εμέ πολύ κομψή.
Αυτού του είδους η απλότητα μπορεί να είναι πραγματικά πολυτελής.
Πιστεύεις ότι η κοινωνία λαχταρά έναν πιο απλό τρόπο ζωής;
Ναι. Ένας από τους λόγους που πέτυχε τόσο πολύ το ξενοδοχείο
είναι επειδή προσφέρει ακριβώς αυτό.
Ο Μάργουαν ανέπτυξε το ξενοδοχείο σε δύο πτέρυγες,
για να εξασφαλίσει ότι και οι 34 σουίτες θα απολαμβάνουν το ίδιο θέαμα.
Η ιδέα ήταν να κάνουμε ένα κινηματογραφικό παράθυρο
- για να βλέπεις τη θέα απ' όπου είσαι. - Μάλιστα.
Υπάρχει και η ιστορία της Δύσης, την οποία προσπαθούμε να αντιγράψουμε.
- Από τα ουέστερν του Τζον Φορντ... - Ναι.
του Σέρτζιο Λεόνε με τις Panavision.
Να το.
Αυτό φωνάζει Τζον Φορντ.
Ολόκληρο το μέρος γίνεται ένα με την έρημο,
με τον ίδιο τρόπο που εγώ δεν γίνομαι.
Εκπληκτικό.
Η πισίνα τυλίγεται γύρω από εκείνον τον ωραίο βράχο.
Για μας, το θέμα ήταν πώς να περιλάβουμε το τοπίο.
- Ναι. - Νερό, βράχος, ουρανός.
Δεν μπορούμε να ξεπεράσουμε τα βράχια,
αλλά μπορούμε να βοηθήσουμε τον κόσμο να τα εκτιμήσει.
Είναι ευφυέστατο
το πώς έχετε χρησιμοποιήσει ό,τι υφή μπορείς να φανταστείς
από το τοπίο τριγύρω.
Εδώ υπάρχει ένα άνοιγμα στην πτέρυγα, που λειτουργεί σαν σχισμή φαραγγιού
και δίνει μια ωραία θέα.
Τι είναι οι σχισμές φαραγγιού;
Είναι στενά κανάλια διαβρωμένων βράχων,
στρέφονται προς διαφορετικές κατευθύνσεις, διαβρωμένα από αέρα και νερό.
Και ο τρόπος που φιλτράρεται το φως μέσα από εκεί είναι απόλυτα μαγικός.
- Θα μ' άρεσε να το δω. - Πρέπει.
Να γνωρίζεις αυτόν που σχεδίασε το μέρος,
να σε ξεναγεί και να σου εξηγεί από πού ξεκίνησαν όλα;
Αυτά είναι τα πράγματα που μου αρέσουν.
Εγώ το απόλαυσα. Άραγε κι εκείνος;
Ίσως είναι καλύτερος ηθοποιός από μένα.
Δεν ήξερα ότι θα έχει τόσο κρύο.
Η έρημος τη νύχτα: κρύα αλλά όμορφη.
Γεωγραφικά, μπορείς να δεις τριγύρω
και να πάρεις μια πολύ δυνατή αίσθηση ιστορίας.
Είναι ό,τι πιο κοντινό στη δημιουργία του πλανήτη
έχω δει ποτέ.
Οι αυτόχθονες Αμερικανοί είναι η ιστορία αυτής της χώρας.
Οπότε, πιστεύω πως η σύνδεση
με την κουλτούρα τους είναι κάτι που θέλω να γνωρίσω καλύτερα.
Κοιμήθηκα πολύ καλά.
Άριστα στο ξενοδοχείο.
Αλλά ακολουθεί το πιο σημαντικό κομμάτι της διαμονής μου.
Το πρωινό.
Όταν μιλάμε για φαγητό, είμαι εκεί με όλη μου την ψυχή.
Ό,τι αγαπώ περισσότερο στη δουλειά.
ΕΡΙΚ ΜΠΑΝΤΕΡΤΣΕΡ ΣΟΥ ΣΕΦ
- Έρικ. - Γεια σας. Καλημέρα.
- Χαίρομαι που σε βλέπω. - Κι εγώ.
Μαγειρεύετε πολύ;
Ψήνω.
Δεν μπορώ να πω ότι είμαι μάγειρας, γιατί αυτό περιλαμβάνει πολλά.
Οπότε, πετάω λίγο κρέας στην ψησταριά, είμαι καλός σ' αυτό.
Σήμερα θα κάνουμε πάνκεϊκ.
- Είναι από τα βασικά... - Πάνκεϊκ;
- Πάνκεϊκ. - Εντάξει.
Περιμένεις σε ένα μέρος σαν το Amangiri να βρεις...
ένα πιο εκλεπτυσμένο, πιο μουράτο μενού.
Όταν παραείναι τύπου Michelin,
μερικές φορές είναι δύσκολο να βρεις κάτι που θες να φας.
Ακριβώς. Σε πολλούς καλεσμένους αρέσει η σπιτική αίσθηση.
Ναι.
Τώρα θα μπω μέσα να πιάσω το τηγάνι.
Εντάξει. Έγινε.
Παίρνω το βούτυρο κλαριφιέ
και το βάζουμε στον φούρνο. Για να...
Δηλαδή, ψήνεται σε βούτυρο κλαριφιέ μέσα σε ξυλόφουρνο.
Θεέ μου. Ακούγεται απίστευτο.
Μη σας ξεγελά η απλοϊκή μαγειρική.
Το μέρος είναι καταφύγιο διασήμων.
Το πρόβλημα είναι πως του Έρικ του απαγορεύεται
να αποκαλύψει ποιοι είναι.
Σχεδόν έτοιμο.
Τώρα έρχεται το διασκεδαστικό κομμάτι.
Για να δούμε αν μπορώ να φέρω τη συζήτηση.
Αν έλεγα "Έχει δοκιμάσει τα πάνκεϊκ σου ο Τζορτζ Κλούνεϊ;",
- εσύ θα έλεγες... - Δεν επιβεβαιώνω ούτε αρνούμαι.
Δεν επιβεβαιώνεις ούτε αρνείσαι.
Έχεις φτιάξει πάνκεϊκ στον Μπραντ Πιτ;
Θα το πάρω ως ναι.
Αν σου έδινα τα αρχικά...
κι εσύ απλώς έγνεφες, θα ήταν...
Μπορώ να πω ότι ήρθε ο Γιουτζίν Λέβι.
Πολύ γλυκό.
- Σιρόπι σφενδάμου από πάνω; - Ναι, παρακαλώ.
Είμαι Καναδός, δεν ξέρω αν το είπα.
Καλή σας όρεξη.
Είναι πολύ ωραίο.
Τέλεια. Ευχαριστώ.
- Το τελειότερο πάνκεϊκ... - Ευχαριστώ πολύ.
που έχω φάει ποτέ.
Ο Τζορτζ Κλούνεϊ τι είπε όταν το έφαγε;
Λοιπόν, ήρθα εδώ για να ζήσω μια μοναδική εμπειρία,
κι αυτά τα πάνκεϊκ σίγουρα πέτυχαν τον σκοπό.
Ρωτήστε έναν καρδιολόγο.
Αλλά τώρα πρέπει να αποχαιρετήσω τον Έρικ και να περιπλανηθώ έξω.
Ντύνομαι λίγο ζεστά,
γιατί νομίζω ότι κάνει ψυχρούλα τέτοια εποχή εδώ.
ΜΠΡΑΪΣ - ΛΑΣ ΒΕΓΚΑΣ
Ο τοπικός ξεναγός, ο Ρέιμοντ, με πάει να δω το φυσικό φαινόμενο
που ενέπνευσε εν μέρει τον σχεδιασμό του ξενοδοχείου.
Είναι χαρά μου που είμαι μαζί σας σήμερα...
καθώς πηγαίνουμε στις σχισμές των φαραγγιών.
Ανυπομονώ να τις δω. Εδώ στην περιοχή μένεις κι εσύ;
Γέννημα θρέμμα. Οπότε, αυτή η περιοχή συνδέεται με τις ρίζες μου.
Θα είμαι ειλικρινής.
Όταν σκέφτομαι σχισμές στην έρημο, μου έρχονται στο μυαλό κουλοχέρηδες.
Αλλά η νότια Γιούτα έχει πιο πολλές σχισμές φαραγγιών
από οπουδήποτε στον κόσμο.
Απίστευτο.
Δες εδώ.
Αυτός ο βράχος είναι περίπου 190 εκατομμυρίων ετών.
Μέσα στα χρόνια, τα στοιχεία της φύσης έχουν δώσει σχήμα
στο τοπίο γύρω μου.
Αυτό συμβαίνει όταν η φύση φτιάχνει τον δικό της καθεδρικό.
Και μετά έχεις
δυνατούς ανέμους, οι οποίοι δημιουργούν τις λείες επιφάνειες που βλέπουμε εδώ.
Πόσο σημαντικά είναι τα φαράγγια για τους Ναβάχο;
Υπάρχουν πολλές ιστορίες
σχετικά με αυτό στην κουλτούρα μας.
Λένε ότι αυτά τα φαράγγια έχουν λαξευτεί
από τις αντιξοότητες όλων των ανθρώπων.
Όταν περνάς μια δύσκολη στιγμή,
όταν παίρνεις αυτές τις βαθιές ανάσες...
Άνεμος.
Μεταφέρει τον αρνητισμό, τη δυσκολία
και τα σκορπά μέσα στις σχισμές.
- Κάνει τις αρνητικές... - Κάτι όμορφο.
- σκέψεις κάτι όμορφο. - Ναι, ακριβώς.
Κοιτώντας αυτό το μέρος,
- νομίζω ότι οι προσευχές έπιασαν τόπο. - Ναι.
Ναι, σίγουρα.
Αυτό που έμαθα από τον Ρέιμοντ είναι ότι υπάρχουν
περισσότερα απ' όσα βλέπεις.
Υπάρχουν περισσότερα από την ιστορία και τη γεωλογία.
- Καλά; Ωραία. - Ναι.
Είμαι 75, Ρέιμοντ.
Δεν το πιστεύω ότι άργησα τόσο
να έρθω σε αυτήν τη γωνιά της χώρας. Σχεδόν ντρέπομαι που το λέω.
Ο άνεμος της ερήμου δεν διώχνει απλώς αρνητικές σκέψεις.
Είναι αρκετά ισχυρός για να διώξει και τους δισταγμούς
από ένα πλάσμα της συνήθειας σαν εμένα,
γιατί κανόνισα, κι αυτό είναι κάτι που δεν έχω συνηθίσει να λέω,
μια απογευματινή υπαίθρια δραστηριότητα.
Θα κάνω ιππασία.
Ξέρω τι σκέφτεστε. Είμαι άνθρωπος που του αρέσουν τα άλογα;
Δεν ήμουν ποτέ τέτοιος άνθρωπος.
Δεν καταλαβαίνω πότε ένα άλογο είναι χαρούμενο.
Καταλαβαίνετε;
Ένας σκύλος ξέρεις αν χαίρεται που σε βλέπει. Το άλογο δεν ξέρω...
Κουνάει την ουρά του όταν χαίρεται που σε βλέπει;
Αλλά μεγάλωσα την εποχή που όλες οι τηλεοπτικές σειρές
μαζικής απήχησης ήταν ουέστερν.
Ξέρετε, ο Ρόι Ρότζερς, το The Cisco Kid, ο Ουάιλντ Μπιλ Χίκοκ.
Πάμε να ξεκινήσουμε το ουέστερν μου.
Γεια.
Χάουντι.
Πώς είσαι;
- Καλά. Είμαι ο Γιουτζίν. - Ωραία. Μπρουκ.
- Μπρουκ, τι κάνεις; - Καλά. Θες να γνωρίσεις τα άλογα;
Ακούστηκε σαν παράξενο τηλεπαιχνίδι.
- Ποιος είναι αυτός; - Η Σέιντι.
Γεια σου, Σέιντι.
- Αυτό είναι το άλογό μου; - Αυτό.
Εντάξει. Το διαισθάνεται, λέει "Έχουμε έναν αρχάριο".
Όχι, είναι πολύ γλυκιά.
Η τελευταία φορά που ανέβηκα σε άλογο ήταν...
πριν 50 χρόνια...
- όταν πήγα για ιππασία με έναν φίλο. - Εντάξει.
Τα δύο άλογα συγκρούστηκαν.
- Με πέταξε κάτω... - Όχι.
αλλά ευτυχώς προσγειωθήκαμε σε θάμνους
- και... - Δεν χτύπησες.
Σηκώθηκα και σκέφτηκα "Ίσως είναι μεγάλα για να τα ιππεύεις".
Έτοιμος να παίξεις πόλο.
Πόλο...
- Ναι. - και μετά κρίκετ.
Πώς είναι;
- Καλό; - Ναι.
Γι' αυτό οι καουμπόι δεν φορούσαν γυαλιά. Δεν πάνε.
Πώς νιώθεις;
Νιώθω λιγάκι σαν γιάντες.
- Εντάξει. Χαλαρά γκέμια θα πει πάμε, ναι; - Εντάξει.
- Ναι, γείρε πίσω. - Μπράβο το κορίτσι.
Ναι, και πίεσε τις φτέρνες μέσα για να σταματήσεις.
Εντάξει; Έτοιμοι;
Το άλογο μπορεί. Εγώ όχι.
Εντάξει. Έλα εδώ, Σέιντι.
Σέιντι.
- Σέιντι! - Εντάξει, γλυκιά μου.
Σφίξε τα γκέμια.
Κράτα λίγο πιο σφιχτά τα γκέμια
- και δεν θα σ' το κάνει αυτό. - Ναι.
Όχι. Έλα, μωρό μου.
- Ορίστε. - Έλα. Αυτό είναι.
Ναι, έχω τον έλεγχο. Αυτός είναι ο τρόπος.
Δείξ' τους ποιος είναι το αφεντικό.
Μου είπαν ότι υπάρχουν μονοπάτια ιππασίας 11 χιλιομέτρων,
10,5 χλμ. περισσότερα απ' όσο θα ήθελα.
Δεν ξέρω αν θα ξανάκανα ιππασία,
αλλά βάζω τα δυνατά μου να κάνω πράγματα που δεν θα έκανα κανονικά.
Νιώθεις καουμπόι;
Νιώθω ο χειρότερος καουμπόι του κόσμου.
Ένας καουμπόι που δεν θα έχει ποτέ δική του ταινία.
Μου λείπει μόνο να μασάω καπνό και να κρατάω όπλο.
Έχουμε όπλα για να ρίχνουμε στους κροταλίες και στα κογιότ.
Έχεις δει ποτέ κροταλία σε μονοπάτι ιππασίας;
Ναι.
Αυτό είναι. Έχω ταχυκαρδία.
Για κάποιον λόγο, η Σέιντι αποφάσισε να μου χαρίσει τη ζωή
και γύρισα στο ξενοδοχείο.
Το κρεβάτι μου με καλεί,
αλλά απόψε έχω εισιτήρια πρώτης σειράς για ένα εκπληκτικό σόου.
Μια ιδιωτική παρατήρηση άστρων με έναν Ναβάχο ξεναγό, τον Μάιλο.
- Τι κάνεις, Γιουτζίν; - Τι κάνεις;
Είμαι πολύ καλά.
Χαίρομαι που είσαι εδώ.
Εγώ πρέπει να κάτσω και να κοιτάω ψηλά
κι είμαι σίγουρος ότι μπορώ να το κάνω καλά.
Υπάρχει εκεί πάνω κάτι σημαντικό για σένα;
Έχεις την αίσθηση ότι είσαι λίγο ασήμαντος
- μέσα στη μεγάλη εικόνα. - Ναι.
Θα το εξερευνήσουμε λίγο αυτό, με βάση κάποιες παραδοσιακές ιστορίες μας.
Εντάξει.
Νωρίτερα, έφτιαξα λίγο προσάναμμα.
Πιάσε εσύ και φέρνω εγώ κούτσουρα...
- Φυσικά. - για να ζεσταθούμε.
Πότε άναψες τελευταία φορά φωτιά;
Ποτέ;
Εντάξει. Κοντεύουμε.
Ξέρεις πού είναι ο Πολικός Αστέρας;
Θα 'πρεπε να ξέρω πού είναι.
Νομίζω ότι είναι...
- Ναι. - κάπου εδώ.
Βασικά είναι εκεί.
- Αυτό εννοούσα. - Ναι.
- Στην ιστορία της δημιουργίας... - Ναι.
αυτό ήταν από τα πρώτα αστέρια, για να είναι το πιο φωτεινό.
Έλεγαν πως, όπου κι αν πάνε οι δικοί μας,
θα αρκεί να κοιτάξουν ψηλά το βράδυ για να θυμηθούν τις διδαχές τους.
Υπάρχει κάποιο δίδαγμα σε αυτό που βλέπουμε ψηλά;
Ο παππούς μου είναι σοφός άνθρωπος.
Όταν ήμουν μικρός, μου έμαθε
πως είμαστε φτιαγμένοι από το υλικό των αστεριών.
Έλεγε "Θυμήσου, αυτά τα αστέρια είναι σαν όλους τους ανθρώπους της Γης,
γιατί, αν ενώσεις ετούτο το αστέρι μ' εκείνο,
ενώνονται πολλές γενιές".
Ο παππούς έλεγε πως είμαστε όλοι σημαντικοί,
όπως κάθε άστρο που βρίσκεται εκεί πάνω.
Πολύ βαθύ, Μάιλο.
Είπα ότι κοιτώντας τα αστέρια νιώθω κάπως ασήμαντος.
Νομίζω ότι αυτό που λες εσύ είναι πως, όταν κοιτάζω
τον αχανή νυχτερινό ουρανό, πρέπει να νιώθω σημαντικός.
Να μη νιώθω χαμένος.
Ναι, να μη νιώθεις χαμένος, γιατί, όταν κοιτάς ψηλά,
υπάρχουν πράγματα που σου θυμίζουν ότι δεν είσαι χαμένος.
Θες να ταξιδέψεις μαζί μου;
Νιώθω εκπληκτικά ακούγοντάς σε.
Είναι πολύ ωραίο συναίσθημα. Να νιώθεις σημαντικός.
Η έρημος το κάνει αυτό. Ο τόπος έχει πνευματικότητα.
Το νιώθω αυτό.
Εσύ είσαι πνευματικός άνθρωπος;
Κατά βάθος, ναι.
Αλλά νομίζω ότι η πιο κοντινή συνθήκη
όπου συνέδεσα την πνευματικότητα με έναν τόπο είναι εδώ.
Είναι καλό πρώτο βήμα για μένα.
- Ναι. - Ευχαριστώ.
Αυτός ο τόπος με επηρέασε με τρόπο μοναδικό.
Καταλαβαίνω την πνευματική του διάσταση.
Την αντιλαμβάνομαι. Τη νιώθω. Σχεδόν την αγγίζω.
Νιώθεις κάτι.
Ο Μάιλο το έβαλε όλο αυτό πολύ ωραία σε λόγια,
από την οπτική των Ναβάχο.
Είναι η τελευταία μέρα κι έχω μάθει πολλά.
Κυρίως ότι η έρημος, που τη νομίζουμε καυτή,
δεν είναι και τόσο.
Είχε κρύο χθες βράδυ, έτσι; Είχε κρύο. Ναι.
Η επιστροφή σε αυτό το μέρος ήταν σαν το κερασάκι στην ξηρή τούρτα.
Πριν επιστρέψω σπίτι,
έλαβα μια ειδική πρόσκληση να επισκεφθώ τη φάρμα
όπου μεγάλωσε ο Μάιλο, στον καταυλισμό των Ναβάχο.
Πνευματικά, το όριό μας είναι στον ποταμό Κολοράντο.
Οτιδήποτε σε αυτήν την όχθη ανήκε στη γη των Ναβάχο.
Όταν υπογράψαμε τη συνθήκη το 1868,
είπε στην ουσία η ομοσπονδιακή κυβέρνηση "Εδώ είναι ο καταυλισμός σας".
Κι εκεί ζούμε τώρα.
Ο Μάιλο μου εξηγεί ότι το όνομα Ναβάχο
είναι από μια λέξη των Πουέμπλο που θα πει "αγρότες της κοιλάδας",
κάτι που ισχύει ακόμα για πολλούς.
Εδώ είναι το πατρικό μου. Είναι 3,2 χλμ. από τον κεντρικό δρόμο.
Πώς ήταν να μεγαλώνεις εδώ;
Ήταν τα πάντα. Το...
Οι μεγαλύτερες ευθύνες είχαν να κάνουν με την οικογένεια.
Η παιδική μου ηλικία είχε ως επίκεντρο την οικογένειά μου και τον παππού μου.
Οπότε είναι πραγματικά μια οικογενειακή αγροικία.
Ναι. Το σπίτι των γονιών μου. Εκεί. Το καφέ.
Και εκεί
είναι το σπίτι της αδερφής μου, δεξιά, το πορτοκαλί.
Γιουτζίν...
- Πόσο μεγάλη είναι η φάρμα σας; - Μερικές χιλιάδες.
- Ναι, είναι αρκετές... - Μερικές χιλιάδες τετραγωνικά μέτρα;
- Αυτό θα πει έκταση. - Ναι.
Πάμε να δούμε τι κάνουν τα πρόβατα.
- Έτοιμος να λερωθείς; - Έχετε πρόβατα;
Ναι. Να, εκεί είναι. Τα βλέπεις;
Πάμε από εκεί για να τα φέρουμε πίσω.
Έχουμε ένα πολύ ατίθασο πρόβατο. Το λένε Ουίλμπουρ.
Δεν είμαστε πολύ φίλοι. Ελπίζω να μη μας επιτεθεί.
Αν δεν είστε εσείς φίλοι,
- εμένα πώς θα με υποδεχθεί; - Δεν ξέρω.
Ακούγεται ήδη συναρπαστικό.
Εντάξει. Θα τα οδηγήσουμε πίσω στο μαντρί τους.
- Να το. Εντάξει. - Ναι.
Αρκετά εύκολο είναι.
Μερικές φορές, ναι. Μερικές φορές, όχι.
- Δεν νομίζω... - Ένα το σκάει ήδη.
Όχι από κει, παιδιά.
Αν τα πρόβατα φέρονταν καλύτερα, θα σας έδειχνα τι μπορώ να κάνω.
Πώς το λένε; Σαλαγάω; Σαλαγάω πρόβατα; Σαλαγάω πρόβατα.
Τρέχουν.
Είμαι γνωστός σταβλίτης.
Ξέρετε, σταβλίζω πράγματα. Είναι το δεύτερο όνομά μου.
Σταβλίτης.
Όπως λέει κι η γυναίκα μου, η Ντεμπ,
"Γύρισε ο κοσέρ καουμπόι".
Δοκίμασα τις δυνάμεις μου εδώ.
Χαίρομαι που είχα την ευκαιρία να δείξω νέες δεξιότητες
που οι περισσότεροι δεν έχουν την ευκαιρία να δουν.
Μάιλο, δεν μπορώ τόσο γρήγορα. Γέρασα.
Δεν θα τα πιάσουμε ποτέ.
- Φίλε, την κοπάνησαν. - Ναι.
- Γιατί; - Μας είδαν και είπαν "Την κάνουμε".
Τα πρόβατα το έσκασαν μόλις με είδαν.
Είδαν κάποια ταινία μου που δεν τους άρεσε;
- Το έσκασαν. Ναι. - Ακόμα τρέχουν.
Θα γυρίσουν μόνα τους;
Ξέρουν να έρθουν εδώ,
γιατί έχουμε πούμα, αλεπούδες, κογιότ. Οπότε...
Έχετε πούμα;
Είναι προς τα βράχια πέρα μακριά.
Εκείνα εκεί τα βράχια;
- Ναι. Οπότε... - Τι εννοείς "μακριά";
Έχουμε γουρούνι. Θες να δεις τη Λούλου;
Θα δω το γουρούνι.
- Μεγάλο γουρούνι. - Ναι. Είναι μεγάλη.
Λούλου.
Αν μπεις και τη χαϊδέψεις, θα σκούξει. Έχει πολλή πλάκα.
Κι εμένα αν με χαϊδέψεις σε συγκεκριμένα σημεία, θα σκούξω.
Τα πρόβατα γύρισαν.
Χρειάστηκε λίγο χρόνο να επιβληθεί η εξουσία μου.
Εδώ είμαστε. Εντάξει.
Να σας γίνει μάθημα.
Δεν το σκάτε αν δεν σας έχει δοθεί άδεια. Καταλάβατε;
Ναι.
Η τροφή τους. Θες να μπεις να τους βάλεις;
Λοιπόν, παιδιά, ώρα για φαγητό.
Φαγητό; Όχι.
Ο Ουίλμπουρ ήταν λίγο πιεστικός.
- Εντάξει, ξέρεις κάτι; - Φέρ' το από δω.
Είναι κακομαθημένα.
- Είναι σαν παγωτό γι' αυτά. - Όχι, παιδιά.
Σκέφτεσαι τα πρόβατα ως ευγενικά, γλυκά...
Όχι, είναι σαν ταύροι.
Ξέρεις κάτι;
Πρέπει να τους μάθουμε τρόπους.
- Εντάξει. - Δεν έχει τίποτα εδώ.
Πόσο σημαντικό είναι να κρατάς σήμερα ζωντανές τις παραδόσεις;
Είναι ζωτικής σημασίας. Μ' αρέσει να λέω ότι είμαι ριζωμένος εδώ.
Όταν γεννιόμαστε, ένα κομμάτι του ομφάλιου λώρου
μπαίνει στο χώμα
για να μας συνδέσει αυτόματα, από τη γέννα μας, με τη Μητέρα Γη.
Αν δεν το έχεις πολύ αυτό στη ζωή σου,
καταλαβαίνω γιατί μπορεί να νιώθεις χαμένος.
Οι Ναβάχο είναι μητριαρχική κοινωνία.
Οι γυναίκες ελέγχουν τη γη και σε εκείνες ανήκουν τα ζώα.
Το ωραίο με αυτόν τον τρόπο λειτουργίας είναι ότι τα πράγματα γίνονται σωστά.
Γιουτζίν, η μαμά μου. Σίμα.
Σίμα, γεια.
- Η μικρή αδερφή μου, η Πατρίσια. - Γεια.
- Η Ντέζιρε. - Γεια σας.
- Χαίρω πολύ. Γιουτζίν. - Επίσης.
- Ναι. - Η Λόρεν, η γυναίκα μου.
Χαίρω πολύ, Λόρεν.
- Ναι. - Ναι.
Είδα κάτι πιτσιρίκια τριγύρω...
Είναι όλα εκεί.
Στην οικογένεια είμαστε περίπου 200.
Διακόσιοι;
- Ναι. - Όταν έχετε οικογενειακή συγκέντρωση,
- μαζεύεστε πολλοί.
- Ναι. - Θέλετε...
Ένα μεγάλο τραπέζι μπουφέ.
Ναι.
Αυτά που μαθαίνουμε τα περνάμε στα παιδιά μας
για να μπορέσουν να μεταφέρουν τα διδάγματα στις επόμενες γενιές.
Αυτό έχει σημασία.
Να κρατήσουμε την κουλτούρα, τη γλώσσα και την κληρονομιά μας,
ειδικά τις τελετές μας ζωντανές.
- Να μείνουν ζωντανές. - Ναι.
Να διδάξουμε στην επόμενη γενιά ποιοι είμαστε,
γιατί οι παππούδες μας κράτησαν τις παραδόσεις για εμάς,
και πολλοί έχουν πεθάνει.
Είναι δύσκολο, γιατί είμαστε άνθρωποι
που...
- έχουν τον πολιτισμό τους... - Ναι.
και είναι δύσκολο.
Ο ανιψιός μου, ο Όουεν, είναι ένας φανταστικός νέος
και του αρέσει να χορεύει.
Σ' αυτόν τον χορό, πρέπει να χρησιμοποιείς φαντασία.
Με τις διαφορετικές κινήσεις που κάνει,
δείχνει και διαφορετικά ζώα.
Ήταν ένα πολύ ωραίο απόγευμα.
Ο Μάιλο είναι ένας απίστευτος νέος κι έχει μια εκπληκτική οικογένεια.
Παρακολουθούσα τον Όουεν και κοίταξα τον Μάιλο,
που είχε δακρύσει.
- Είμαι περήφανος για τον Όουεν... - Ναι.
που κρατά τον χορό ζωντανό.
Το βλέπω στα μάτια σου, Μάιλο.
Ναι.
Όουεν, απίθανο.
- Καταπληκτικό! - Μπράβο.
Μπράβο.
Ναι.
- Ναι! - Ναι!
Δεν ήξερα πολλά για την κουλτούρα των Ναβάχο πριν
κι αυτό ήταν αποκαλυπτικό για μένα.
Χαρήκαμε που ήσουν εδώ.
- Ναι. - Ως κομμάτι των διδαχών της γιαγιάς μας,
σου χαρίζουμε αυτό το κολιέ.
Ορίστε.
Ένα κομμάτι της κουλτούρας και της γλώσσας μας θα σε ακολουθεί.
- Ευχαριστώ. - Εκπληκτικό.
Είναι πολύ ξεχωριστό.
Η έρημος είναι ένα απέραντο τίποτα,
μα υπάρχουν πάρα πολλά σε αυτό το τίποτα.
Η ιστορία της, η γεωλογία της και οι άνθρωποί της
που βρίσκονται σε αυτόν τον τόπο 15.000 χρόνια.
Ήταν τιμή μου που βρέθηκα εδώ μαζί τους.
Αν είχα έρθει μόνος μου, θα είχα απολαύσει τη διαμονή στο Amangiri
και θα είχα περάσει τον χρόνο μου στο θέρετρο.
Μα υπάρχει ένας κόσμος έξω από το θέρετρο,
τον οποίο χαίρομαι που είδα και ανακάλυψα.
Και οι φίλοι που γνώρισα στο Έθνος Ναβάχο
ήταν πιθανότητα...
το αποκορύφωμα και η σπουδαιότερη ανακάλυψη που έκανα εδώ.
Υποτιτλισμός: Άννυ Ζερβού